Ab tak, "Gotham" main...
Hum shuru karein?
Main Bruce nahin hoon aur main tumhein Alfred ko bataanay nahin doonga.
Tum mujhay kis tarha rokogay?
Main hamaaray naye member say milaana chaahoongi, James Gordon.
Court of Owls main khush aamdeed.
-Kya tum theek ho? -Mujhay abhi abhi yaad aaya.
Mujhay kisi ko maarna hai.
Virus, bimaari nahin hai.
Yeh meray liye, sab say kamaal ki cheez hai.
Mujhay koi ilaaj nahin chaahiye.
Main Gotham ko saaf kar doonga aur bequsoor mujhay yaad kareingay!
Unn ko nijaat dilaanay waala!
Unn ka executioner.
Qusoorwaar. Qusoorwaar.
Yeh main kya daikh raha hoon?
Captain Barnes ko orderly lekar jaarahay hain.
Yeh naya khilaari kon hai jo maidaan main daakhil hua hai?
Aur iss ke saath, yeh khatam hogaya.
Mujhay kashmakash main chhor diya ke konsay khoofiya log khail rahay hain,
aadhi raat main.
Captain Barnes, aakhir kaar hum mil rahay hain.
-Tum kon ho? -Yeh kehlo ke main aik fan hoon.
-Tumhein kya chaahiye? -Jo tumhein chaahiye woh hi.
Gotham ka faisla ho aur qusoorwaar ko saza milay.
Phir mujhay riha kardo. Main bilkul yehi karoonga.
Badqismati say...
hum kaafi baray paimaanay par faisla sunaana chaahtay hain,
aur yeh karnay keliye hamein woh chahiye jo tumhaaray andar hai.
-Virus. -Bilkul.
Par fikar mat karo, mai dhiyan rakhungi ke tumhein khatam na kardein, puri tarha say.
Hello, Captain.
Strange.
Sorry, Captain.
Shaayed thori jalan hogi.
Suno, Lee.
-Yeh kya hai? -Meri Frank Gordon par aakhri report.
Maut ki wajaah, qatal.
Mujhay laga Jim ke chaacha nay khud kashi ki thi.
Acha?
Daikho, main jaanta hoon tum paraishaan ho.
-Tum jin cheezon say guzri ho... -Nahin.
Yeh mat karna. Yeh Mario ke baaray main nahin hai.
Tou phir kis baaray main hai?
Tum yahaan kyun aayi ho? Tum kya chaahti ho, main kya karoon?
Harvey, tum acting captain ho.
Main chaahti hoon ke tum Frank Gordon ke qatal ki tafteesh karo,
aur meray khayaal say Jim say pooch taach honi chaahiye.
Tum Jim par uss ke khud ke chaacha ka qatal karnay ka ilzaam laga rahi ho?
-Woh aisa kyun karega? -Mujhay nahin pata.
Par main jaanti hoon ke uss ka iss say koi na koi laina daina zaroor hai,
bhalay hi uss ke qatal main nahin,
par usay chhupaanay main, usay khud kashi dikhaanay main.
Aur main jaanna chaahti hoon iss main aur kon shaamil hai.
Kya tum yeh kehna chaah rahi ho ke main bhi uss main shaamil hoon?
Mujh say kaho ke main ghalat hoon, Harvey. Kaho ke kuch aur nahin chal raha.
Mujh say nazrein mila kar kaho ke main paagal hogayi hoon.
Tum paagal nahin ho, Lee.
Tum dukhi ho,
aur kuch bhi nahin chal raha.
Hum dost hua kartay thay, Harvey.
Main jaanti hoon, tum uss keliye jhoot bol rahay ho.
Main nahin jaanti ke woh kis main mila hua hai, par main pata karke rahungi.
Ruling council nay faisla kiya hai Court ka saara kaam roknay ka,
hamaara dhiyaan, filhaal jo tayyaari horahi hai, uss main lagaanay keliye.
Gotham ka faisla qareeb hai.
Tab tak, jin memberaan nay apni list jama nahin karwaayi,
woh nazr e saani keliye aaj jama karwa dein.
Sab jaa saktay hain.
-Suno? -Haan.
Main apni aik dost ko dhoond rahi hoon.
Mazay say dhoondo.
Uss ka naam Selina hai. Selina Kyle.
Woh Barbara Kean ko jaanti thi.
Woh yahaan aaya karti thi, meray khayaal say.
Tumaaray khayaal say? Lagta nahin ke tum log qareeb ho.
Aray hum thay, kisi tarha say,
par woh hamesha bohot hukum chalaati thi.
Aur phir hamaara jhagra hogaya. Mai kuch waqt keliye chali gai thi, aur...
Suno, mujhay koi farq nahin parta.
Gotham General jaa kar daikhlo.
Usay kuch hogaya hai kya?
Main nay suna ke woh khirki say gir gayi, aur kaafi buray haal main hai.
Tum yahaan kya kar rahay ho?
Mujhay naamon ki list banaani thi,
par kisi nay mujhay yeh nahin bataaya ke kyun.
Jo faisla honay waala hai, uss say apnon ko bakhsha jaayega.
Shukriya.
Nahin.
Aisa nahin hosakta.
Maazrat, iss kamray main khaas log hi aasaktay hain.
Isay kya hua?
Koi andaaza nahin.
Police ko yeh sarak par mili, lagta hai jaisay woh gir gayi.
Gir gayi? Yeh naamumkin hai.
-Kya yeh theek hojaayegi? -Nahin.
Kya matlab hai, "nahin"?
Mujhay bataao ke yeh theek hojaayegi.
-Yeh theek hojaayegi. -Nahin.
Tum sirf yeh isliye keh rahi ho kyunkay main... Bas...
Mujhay sach bataao.
Hum poori tarha say koshish kar chukay hain.
Ab hum sirf isay aaraam desaktay hain.
Yahaan say jaao aur waapis mat aana.
Inn ki mat suno, Selina.
Inhein woh nahin pata jo mujhay pata hai.
Woh, woh nahin kar saktay, jo main kar sakti hoon.
Main tumhein theek kar doongi.
Waada.
Kya yeh kaafi nahin ke tum nay mujhay, meri marzi ke khilaaf yahan rakha hua hai.
Zaroori hai ke tum aas paas bhi ghoomo jab main kaam kar raha hoon?
Meray khayal say tumhein ye behtar lagega, Fish Mooney ke nurse bannay say.
Main nay Fish Mooney ko bacha liya tha,
baawajood iss ke, ke uss ka aik pair qabar main tha.
Main nay socha ke main yeh kar ke rahoonga.
Khud par zabardasti dhiyaan dilaana tum par acha nahin lagta.
Kya tum woh kaam mukammal karliya jo hum nay kaha tha?
Khud hi daikhlo.
Hello?
Tumhein mujh say kya chaahiye?
Koi mujhay bataaye ke kya horaha hai.
Pehlay, Alice Tetch virus sirf,
uss ke khoon ko chhoonay say muntaqil hota tha.
Woh kya hai?
Koi, meherbaani meri madad karo!
Hum nay kar dikhaaya.
Tum nay virus ko hathiyaar main badal diya hai.
Uthaao.
Nahin.
Tum jeeto aur aazaad jaao.
Lakri ko uthaao aur iss aadmi ko haraao.
Tum jhoot bol rahay ho!
Yeh sirf aik aur tareeqa hai, mujh say zabardasti kuch karwaanay ka!
Uthaao isay. Mujhay ghalat saabit karo.
Yeh saara dard aur ghussa, tumhein lagta hai ke yeh taaqat hai.
Aisa nahin hai.
Tumhen lagta hai tum isay apne faide kelie istimaal kar saktay ho. Nahin kar saktay.
Tumhein lagta hai yeh tumhaara hissa hai, par aisa hona zaroori nahin.
Kya tum jaantay ho ke tum itni aasaani say kyun haar gaye?
Nahin.
Tumhaara ghussa, Bruce. Yeh tumhein andha bana daita hai.
Tum isay qaabu karna chaahtay ho,
aur phir bhi, iss ka tum par qaabu hai, aur uss raat say raha hai.
Ghussa aur dard, aik hi sikkay ke do pehlu hain.
Main tumhein uss raat ke dard say riha kar sakta hoon.
Aur jab main aisa karoonga, tumhein koi rok nahin sakega.
Suno, Jim, print ka aik mail mila hai, jo tum nay naqaab par say liye thay.
Kathryn ka surname, Monroe hai.
Woh Gotham ke sab say qadeem khaandaan main say hai.
Uss ka pata, 450 Clinton Ave hai.
Shabaash, Harvey.
Lagta hai ke Kathryn woh waahid hai, jisay pata hai ke hathiyaar kya hai.
Tou plan kya hai?
Ghar main ghusoonga, daikhta hoon mujhay kya milta hai.
Tumhein kya lagta hai, uss nay usay apnay fireplace ke oopar rakha hoga?
Main nay Court ke kamron ki chhaan been ki.
Woh aam mulazzim ke saath koi khatra nahin lerahi,
hathiyaar ke baaray main.
Agar kuch dhoondnay ko hai, tou woh uss ke ghar main hoga.
Yeh aik bara khatra hai. Tum pakray gaye, khail khatam.
Meray paas aur koi chaara nahin.
Suno, Jim, tumhaaray chaacha ke baaray main.
Lee meray daftar main aayi thi,
uss ki maut ki tafteesh karwaanay keliye.
Uss nay mujh say saaf saaf poochha ke tum kya kar rahay ho.
-Tum nay kya kaha? -Kuch bhi nahin. Main nay jhoot bola.
Jim, woh kaafi buray haal main lag rahi thi.
Aur kuch?
Haan. Maslay barhaanay tou nahin hain,
par mujhay kal raat Arkham say meray aik dost ka phone aaya tha.
Barnes ko wahaan say muntaqil kar diya gaya.
-Muntaqil? Kahaan par? -Hamein nahin pata.
Main nay Alvarez ko is par lagaya hua hai. Par fikar mat karo, hum usay dhund lengay.
-Shukriya, Harvey. -Jim, khayaal rakhna.
Oswald.
Hello, Jim.
Mujhay hairaan nahin hona chaahiye ke tum abhi bhi zinda ho.
Haan, mujhay maarna kaafi mushkil hai.
Yaqeenan tum yahaan milnay milaanay nahin aaye.
Main Ed ko dhoond raha hoon. Kuch kaam adhoora reh gaya hai,
aur pata chala hai, ke aakhri baar tum nay usay daikha tha.
Haan, uss ke police ki hiraasat say faraar honay say pehlay.
Azeem Detective Gordon ke paas say faraar?
Meray khayaal say nahin.
Ed, TV par tha,
aik groh ke baaray main maaloomaat maang raha tha, jo Gotham chaalatay hain.
"Court" naam ka aik groh,
aur tum nay usay call ki thi aur kaha ke tumhaaray paas woh maaloomaat hai.
-Aik chaal, usay GCPD bulaanay keliye. -Shaayed.
Lekin phir tum nay usay giriftaar kiya, aur ta-raan, woh ghaayeb hogaya.
Maazrat, "Hiraasat say faraar hogaya".
Tumhein samajh aaraha hai, ke kaisay, mujhay lag raha hai ke tum nay usay,
iss shadeed taaqatwar groh ke hawaalay kardiya, kisi wajaah say.
Apni behtri keliye, Oswald. Iss baat ko bhool jaao.
Main jaanta tha.
Tumhein kuch bhi nahin pata.
Meri baat maano, isay jaanay do.
Maazrat, aisa nahin kar sakta.
Meray khayaal say Court ko, charcha nahin pasand,
isliye hi Ed achaanak ghaayeb hogaya, uss ke TV par aanay ke baad.
Par unhein bilkul woh hi milega.
Siwaaye iss ke, ke woh meray saath tehzeeb aur paishawaraana andaaz say paish aayein.
Mujhay yaqeen hai tumhein yeh meray liye karnay mai koi masla nahi hoga.
Iss main sirf mera number hai.
Mujhay din ke aakhir tak call aajaani chaahiye.
Mujhay aisa kyun lag raha hai ke mujhay dhamki di jaarahi hai?
Yeh aik ehsaan hai, Jim.
Aakhir, hum puraanay dost hain. Hai na?
Carlos?
Jee, madam.
Kathryn.
Detective Gordon, iss ka kya matlab hai?
Tumhein yahaan kis nay andar aanay diya?
Oswald Cobblepot zinda hai aur Gotham main waapis aachuka hai.
Woh aaj subha mujh say milnay aaya tha.
Wo janta hai ke Nygma ke ghayeb honay main Court ka koi haath hai.
Bas?
Main andhairay main rakhay jaanay say thak chuka hoon.
Mujhay table par seat chaahiye.
Kitna jazba hai.
Tum nay mujh say Court main aanay keliye kaha.
Ab, main nay woh sab kuch kiya, jo tum nay kaha.
Meray khayaal say main apni wafadaari saabit kar chuka hoon.
Main jaanna chahta hoon kya chal raha hai. Main jaanna chaahta hoon faisla kya hai.
Aur agar tum jo suno, woh tumhein acha naa laga tou?
Koshish karo.
Gotham bimaar hai.
Jurm aur tashaddud itna aam hochuka hai, logon ko uss say koi farq nahin parta.
Sheher ko theek karnay keliye, hamen unhen zabardasti dhiyan dilana hoga.
Zabardasti kis tarha say?
Gotham ke logon ko khud ka sab say bura roop dikha kar.
Main tumhaari darkhwaast ke baaray main sochoongi.
Ab meray ghar say foran chalay jaao.
Harvey hoon. Message chhor do.
Harvey, main jaanta hoon hathiyaar kya hai.
Main jaanta hoon yeh log Gotham ka faisla kis tarha kareingay.
Hathiyaar Alice Tetch virus hai?
Kathryn nay kaha ke hathiyaar Gotham ke logon ko unka sab say bura roop dikhayega.
Alice Tetch, Indian Hill main saalon say thi.
Woh uss ke baaray main jaantay hongay.
Virus hi hai. Mujhay yaqeen hai.
-Kya yeh mumkin bhi hai? -Pata nahi, tum yahan isliye hi ho Lucius.
Maafi chaahta hoon ke achaanak tumhein iss sab main itna ziyaada daal diya,
par mujhay jaanna hoga ke hum kis cheez ka saamna kar rahay hain.
Tumhaara matlab hai aik khoofiya idaaray ke ilaawa, jis ka Gotham par qaabu hai.
Agar woh virus ko nikaal saktay hain,
tou woh usay kisi bhi taadaad main muntaqil kar saktay hain,
jo sheher main baray paimaanay par phailaaya jaa sakta hai.
Unhein sirf uss ke khoon ka namoona chaahiye hoga.
Unhein asal source say tou nahin milnay waala,
Mario ke hematology lab main ghusnay ke baad,
aur Alice ke baqaaya khoon ko barbaad karnay ke baad.
Mera matlab hai, unhein namoona kahaan say milega?
Unhein Alice ke khoon ka namoona nahin, sirf virus ka namoona chaahiye hoga.
Jo virus uss nay doosron ko diya, unn ko uss ka chaip laga kar.
-Barnes. -Bilkul.
Barnes Arkham say muntaqil nahi kiya gaya, Kathryn nay usay aghwa kiya.
Tou agar hum ye pata karlein ke usay kahan legaye hain, hum isay rok saktay hain.
Aur hum aisa kis tarha kareingay?
Mujhay yeh Kathryn ke ghar main mila.
-Koi andaaza yeh kis lab ka hai? -Nahin.
Lekin jab main Wayne Enterprises R&D division chala raha tha,
hamaaray paas 5-6 off-site lab thi.
Barnes aisa aadmi nahin jo sab ke saath ghul mil jaaye.
Usay kahin chhoti jagaah legaye hongay, jahaan woh sab kuch qaabu kar sakein.
Mujhay shaayed pata hai ke woh usay kahaan legaye hain.
Unhein neechay rakhdo jahaan bhi jagaah ho,
aur phir jahaan tum mujhay milay, wahaan waapis chalay jaao.
Jee, madam.
Selina, main tumhein milaana chaahongi, Nepeta Cataria say.
Ya yeh kehlo ke aik bohot hi khaas pauda jisay main ugha rahi thi.
Yeh cheez, "emergency ho tou tor lo" waala hai.
Tum nay hamesha mera saath diya hai.
Jab main cheezein bighaar daiti hoon tab bhi.
Jo ke ziyaada tar main aisa hi karti hoon.
Bas bari saans lo, aur main yahin hongi jab tum uthogi.
Bas uth jaao, theek hai?
Kya hum wahaan jaa rahay hain jahaan meray waaldein ka qatal hua tha?
Nahin, aik doosri yaad hai, jis say main shuru karna chaahta hoon.
Pehli dafa jab tum nay ghussa mehsus kiya, apnay waaldein ki maut ke baad.
-Kya tumhein yaad hai? -Haan.
Uss din ka ghussa, tumhaaray andar aag lagaaye rakhta hai,
tumharay dard ki ghiza laita hai, tumhein, baaqi har cheez say andha kar daita hai,
aur agar usay aisehi chhor diya, woh aik din tumhein khatam kar dega.
Hamein usay nikaalna hoga, aisa kuch honay say pehlay.
Aap chaahtay hain ke main uss din ki yaadon ko bhool jaaon?
Nahin, sab kuch waisa hi rahega.
Main sirf tumhein riha karnay ki baat kar raha hoon,
unn say juray huay tabaah kun jazbaat say.
-Aur agar main riha naa hona chaahoon? -Tum nay apni qaid chun li hai, Bruce.
Main tumhein uss say nikalna ka aik tareeqa paish kar raha hoon.
Kyun? Aap nay kaha tha ke mujhay Gotham ka haafiz banna hai.
Main kyun?
Kyunkay tum dono ko aik doosray ki zaroorat hai.
Gotham ko aik haafiz ki zaroorat hai aur tumhein aik maqsad ki.
Main sirf tumhein raasta dikhaanay ki koshish kar raha hoon.
Lekin faisla...
tumhaara hai.
Tumhein pata hai tum kahaan ho?
-Meray waaldein ke janaazay main. -Haan.
Tumhaaray ird gird, dost aur apnay thay aur phir bhi...
Mujhay akaila mehsoos horaha tha.
Yeh pehli dafa tha jab mujhay ehsaas huwa tha ke meray waaldein ja chukay hain.
Pehli dafa main nay khud ko yateem maana tha.
Kya isliye tum chalay gaye thay?
-Nahin. -Tou phir kyun?
Main nay sun liya tha jo woh keh rahay thay.
-Uss nay sab kuch daikha tha. -Usay shadeed dar lag raha hoga.
-Bura haal hua hoga. -Jhatka laga hoga.
Meray waldein mar chukay thay, par sab log sirf meray baaray main bat kar rahay thay.
Unhein meri kitni fikar thi?
Meray waaldein ka qatal hua tha.
Goli maar kar marnay keliye chhor dia tha, aur kisi ko bhi...
-Ghussa nahin aaraha tha. -Haan.
Isliye tum chalay gaye.
Main apnay waaldein ke kamray main chhup gaya.
Meray abbu ko do cufflink pehna kar, dafnaana tha,
jo main nay unn keliye aik saal pehlay unn ki saalgiraah par khareeday thay.
Woh hamesha kehtay thay ke woh unn ke pasandeeda thay.
Par jab waqt aaya, unhein jaanay dainay ka,
main aisa nahin kar saka.
Ab unhein jaanay daina ka waqt aachuka hai.
Chalo.
Tum inhein band kar saktay ho, aur aik dafa tum nay aisa kar diya,
tum uss taaqat say aazaad hojaaogay, jis ka tum par qaabu hai.
Main nay iss keliye bohot waqt say intizaar kiya hai, Bruce.
Saath...
hum Gotham ko sabaq sikhaayengay.
Koi chaukidaar nahin.
Koi security nahin.
Mujhay bhi acha nahin lag raha.
Chalo hamein pata chal gaya ke chaukidaar kahaan gaye.
Hello?
GCPD. Hilna mat.
The police, shukkar Khuda ka.
Apnay haath saamnay rakho!
Main inn logon ko maarna nahin chahta tha, mera khud par qaabu nahin raha.
Zameen par, abhi. Foran!
Main achay waalon main say hoon.
Tum bhi unn ki tarha hi ho. Tum meray peechhay paray ho.
Tum nay virus ke saath kya kiya hai?
-Virus kis ke paas hai? -Aik Kathryn naam ki aurat ke paas.
-Woh kahaan hai? Woh usay kahaan lejayegi? -Mujhay nahin maaloom.
Jaisa ke main nay kaha, mujhay yahaan meri marzi ke baghair laaya gaya hai.
Main unn ke doosray iraadon ke baaray main kuch bhi nahin jaanta.
Hugo Strange, tumhein giriftaar kiya jaata hai.
hathiyaar main badalnay keliye, aik viral...
Dafa karo, tum jaantay ho kyun.
Aray, tum yeh nahin karna chaahogay.
Jis phailaanay ki tarkeeb ko woh istimaal karnay waalay hain,
virus ko phailaanay keliye, abhi hi aayi hai.
Shipment Dock 9-C say aayi hai.
Haan, usay abhi bhi aazmaana baaqi hai.
Jis ka matlab hai tumhaaray paas abhi bhi waqt hai,
usay sheher main phailnay say roknay keliye.
Lekin, zaahir hai, agar unhein pata chala ke unn ki lab ka bhaanda phoot gaya hai...
Yeh sahi keh raha hai, hosakta hai woh usay foran phaila dein.
Hum isay nahin leja saktay, warna Court ko pata chal jaayega ke hamein sab pata hai.
Tum paagal ho? Kya agar yeh hamein bewaqoof bana raha ho?
Isay kya rokta hai, phone uthaanay say, aur
owl brigade ko call karnay say, jaisay hi jum uss darwaazay say baahir niklein?
Meri research,
aur meray virus compound ka aik hissa, jisay main nay chhupa diya hai,
meray aghwa kaar jis say bekhabar hain.
Aik ehsaan,
jo mujhay umeed hai ke waqt aanay par yaad rahega.
Ehsaan? Tum dono taraf say khail rahay ho.
Tum Court ko pakarnay main hamaari madad karo. Aur hum tumhein chhoot dedein?
Par agar hum naakaam hojaayein, tou tum Court ke saamnay wafaadaar dikho? Hai na?
Kameenay aqalmand insaan.
Ghandagi ki fikar mat karna.
Yeh hamaaray bechaaray test subject ki ghalti hai.
Qismat tumhaara saath day, detectives.
Lucius ko virus compound aur research do.
Daikho, agar woh kisi bharosaymand insaan ko dhoond sakta hai
jo ilaaj par kaam shuru kar sakay.
Tum kahaan jaa rahay ho?
Mujhay pata karna hoga ke Kathryn bomb ko kahaan aazma rahi hai.
Kathryn?
Tum nay jo kaha main nay uss baaray main socha.
Tum nay woh kiya jo hum nay tum say kaha.
Shaayed agla qadam lainay ka waqt aachuka hai.
Mujhay 331 Smith Place main milo.
Mujhay iss say ziyaada koi maaloomaat nahin desakti?
Tum nay kaha ke tumhein ab andhairay main nahin rehna.
Daikhtay hain agar tum roshni ke laaeq ho.
Kya tumhaaray paas itna hi hai?
Mujhay laga tum iss jagaah ko chhorna chaahtay thay.
Bas!
Bas.
Haan.
Daikha tum kya haasil kar saktay ho, tabaah kun jazbaat ko nikaal kar?
Bataao mujhay, tumhein kaisa mehsoos horaha tha jab tum is baar lar rahay thay?
Mujhay kuch bhi...
mehsoos nahin hua.
Main nay usay hara diya. Tou kya main jaa sakta hoon?
Kya tum yeh chaahtay ho? Dard chala jaaye?
Main tumhaara dard lesakta hoon, Bruce.
Main usay lesakta hoon, aur tum Gotham waapis jaa saktay ho...
aisi taaqat ke saath, jo tum nay socha bhi nahin hoga ke mumkin hai.
Faisla tumhaara hai.
Utho.
Hamaara kaam poora nahin hua.
James, khushi hai ke tum aasakay.
Meray paas shaayed aur koi chaara nahin tha.
Maazrat par mujhay tum say tumhaari bandooq aur phone laina hoga.
Achi party hai.
Gotham ki baityaan.
Raees, jinhein lagta hai unn ka sheher par qaabu hai,
jab ke yeh log sirf dikhaaway keliye hain.
Mera khaandaan Gotham ke qadeem tareen main say hai.
Court jab say bana hai, tab say hum iss ka hissa hain,
iss ki behtri keliye mushkil faislay kartay rahay hain.
Isliye main tumhein yahaan laayi hoon.
Dilchasp showpiece hai.
Yeh aik aerosol dispersal bomb hai.
-Dispersal bomb kisliye? -Alice Tetch virus keliye..
Tou tumhaara yeh matlab tha, Gotham ko apna sab say bura roop dikhaanay ka.
Bilkul.
Dou sau logon ko virus dainay say kuch nahin badlega.
Sach hai, par virus compound apnay aerated form main
sirf kuch hi minute keliye rehta hai.
Tou, aik band jagaah main, jaisi ke neechay hai,
woh hamaaray mehmaan ke andar chali jaayega.
Lekin aik khuli jagaah main, asar honay ki hudood, aadha meel hai.
Yeh sirf aik imtihaan hai.
Isay kamray ke darmiyaan rakho.
Fikar mat karo, tum yahaan oopar mehfooz rahogay.
Mujhay yaqeen karna hai ke tum mushkil faislay lainay keliye tayyaar ho,
jab waqt aaye.
-Isliye main yahaan hoon. -Acha hai.
Kyunkay agar aisa nahin,
agar tum nay bomb ko roknay ki ya kisi bhi tarha tang araanay ki koshish ki,
Talon ko hukum diye gaye hain ke tumhein foran khatam karday.
Talon, hai na? Meray khayaal say yeh aik nickname hai.
Sahi. 200 logon ki aawaazein sunnay ka mauqa nahin gawaana hoga,
aik doosray ke cheehthray kartay huay.
Device apni jagaah par hai.
Hello, Jim.
Mujhay lagnay laga tha ke tum mujh say raabta nahin karogay.
Main tum say kal raat mila, hai na?
Jab tum Nygma ko legaye?
-Jim? -Main sochta rehta hoon...
ke Court uss ke saath kya karnay waala hai.
Bolna band karo.
Yeh aik bank hua karti thi, hai na?
Gotham ki Pehli Bank?
Mujhay umeed hai ke bomb iss ke saath jo kuch karega, woh yeh bardaasht kar sakay
Lagta hai hamaaray paas ziyaada waqt nahin hai.
-Bakwaas band karo. -Zaroor.
-Jim kahaan hai? -Woh meri call nahin utha raha.
Main bullpen main jaa raha hoon, shaayed kisi nay uss say baat ki ho.
-Kya chal raha hai? -Hello, Lee.
Kya tum Jim ki madad kar rahay ho?
Bullock ka samajh aata hai.
Par kya Jim nay tumhein bhi uss ke paagal pan main ghair liya hai?
-Yeh paagal pan nahin hai, Lee. -Tou phir kya hai?
Usay aur kitnay logon ko maarna hoga
tum logon ko woh daikhnay keliye jo main daikhti hoon?
Tum ghalat samajh rahi ho. Jim yeh koshish kar raha hai ke,
jo Mario ke saath hua woh kisi aur ke saath naa ho.
Tum keh kya rahay ho?
Lucius, meherbaani, mujhay bas bataao kya chal raha hai?
Main nahin bata sakta. Sorry, Lee.
Tum bhi yahaan par har kisi ki tarha hi ho.
Dafa karo.
Jhuko!
Sab log baahir, foran!
Tumhein kaafi dair lag gayi.
Mujhay inn logon ko yahaan say baahir nikaalna hai.
Aur mujhay Court say baat karni hai.
Unhein Ed ko meray hawaalay karwaana hai, yaad hai na?
Neechay aik bomb hai,
jis say Alice Tetch virus hathiyaar ke taur par istimaal hoga.
Agar tumhein yahaan rehna hai jab woh phatay, tou zaroor raho.
Hamaaray sauday ka kya?
Tum nay abhi abhi unn ke qaatil par aag lagaadi.
Mera khayaal hai woh raabta zaroor kareingay.
Ammi, ammi!
Ammi!
Meri baiti. Meri baiti kahaan hai?
-Jee, sir. -Hello, Kathryn.
-Iss waqt par call karnay keliye maazrat. -Koi masla nahin.
Bruce Wayne ke saath sab kaisa chal raha hai?
Zabardast.
Usay uss taqdeer main yaqeen hai, jis ka main nay waada kiya hai,
aik zindagi, uss ke maazi ke dard ke say aazaad.
Yeh larka aur main aaj raat nikleingay.
Mujhay yaqeen hai ke sab kuch apni jagaah par hoga jab tak hum pohncheingay.
Zaahir hai.
Unhon nay raabta kyun nahin kiya?
Aur Ivy aur woh insaani ice lolly hain kahaan?
Hello? Kya koi mujhay sun raha hai?
Tum uth gayi, Selina!
Kya tum theek ho?
Kuch bolo taakay mujhay pata chalay ke tum theek ho.
Meray kamray say potpourri ki khushbu kyun aarahi hai?
Aray, tum waapis aagayi.
Uff, mujhay yaqeen nahin aaraha.
Aray, ruko. Tum kya kar rahi ho?
Tum abhi abhi coma say nikli ho. Tumhein aaraam ki zaroorat hai.
Yeh kaam zaroori hai.
Kya bol rahi ho? Tum kahaan jaa rahi ho?
Wayne Manor.
Kisi ko maarnay keliye.
Tum kya kar rahay ho?
Kya lagta hai, main kya kar rahi hoon? Main jaa rahi hoon.
Asal main, main pehlay istifa derhi hoon, aur phir main jaa rahi hoon.
Yeh nahin karo, tumhaari yahin jagaah hai.
Mujhay laga ke aisa tha,
par phir tumhaara iss jagaah par aur yahaan sab par asar hogaya.
Mera kaam khatam.
Meray tum say kaam khatam, GCPD say...
aur Gotham say.
Yeh kya keh rahi ho?
Tum nay mujh say sab kuch chheen liya hai, sab kuch.
Kuch bhi nahin bacha.
Aur kis liye?
Main tum say sacchaayi poochhti,
par sach main mujhay nahin lagta ke tumhein ab sach ka matlab bhi pata hai.
Tumhein sach jaanna hai? Theek hai.
Main nay Mario ko maara. Main ab iss ki maafi nahin maangoonga.
-Woh tumhein maarnay waala tha. -Nahin.
Main nay chaaqu daikha. Main nay chaaqu daikha, aur goli chalaadi,
aur main yeh dobaara bhi karoon.
-Uss par virus ka asar hogaya tha. -Haan.
Kyunkay Jervis Tetch tumhein saza daina chaahta tha.
Tumhein! Mario ko nahin. Mario ke saath jo hua woh sahi nahin hua!
Tum Mario ki maut keliye mujhe doshi thehrana chahti ho? Theek hai!
Tum uss darwaazay say jaa kar kabhi waapis nahin aana chaahti,
main tumhein rok nahin sakta.
Par iss say koi faida nahin hoga.
Mera yaqeen maano.
Uss din, Mario ki qabar pe, tumnay mujhsay poochha tha, main kaisa jaa sakta hoon.
Aagay barh sakta hoon.
Chalo tumhein ab pata hai kaisay.
Mera naam Oswald Cobblepot hai, tum meray saath yeh nahin kar saktay.
Main iss yahaan ke maalik say baat karnay ka hukum karta hoon!
Oswald.
Tum zinda ho?
Main apnay buray bartaao keliye maafi chaahti hoon.
Hum Gotham keliye aik hi cheez chaahtay hain.
Faisla.
Par mujhay abhi abhi pata chala hai, ke jisay main wafadaar samajhti thi,
woh mujhay shuru say dhoka deraha hai.
Detective James Gordon ko woh sab tabaah karna hai,
jo hum dono chaahtay hain.
Main chaahti hoon ke tum usay maardo, woh aisa kar sakay uss say pehlay.
Jim Gordon qusoorwaar hai,
aur main uss ka executioner banoonga.